CELEX: 32007D0019
Language: sl
Date: 2006-12-22 00:00:00
Title: Odločba Komisije z dne 22. decembra 2006 o odobritvi načrtov ukrepov v primeru pojava bolezni za nadzor klasične prašičje kuge v skladu z Direktivo Sveta 2001/89/ES (notificirano pod dokumentarno številko C(2006) 6858) Besedilo velja za EGP.

12.1.2007   
            
            
               SL
            
            
               Uradni list Evropske unije
            
            
               L 7/38
            
         
      ODLOČBA KOMISIJE
   
   z dne 22. decembra 2006
   o odobritvi načrtov ukrepov v primeru pojava bolezni za nadzor klasične prašičje kuge v skladu z Direktivo Sveta 2001/89/ES
   (notificirano pod dokumentarno številko C(2006) 6858)
   (Besedilo velja za EGP)
   (2007/19/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Republike Bolgarije in Romunije ter zlasti člena 4(3) Pogodbe,
   ob upoštevanju Akta o pristopu Republike Bolgarije in Romunije ter zlasti člena 56 Akta,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) ter zlasti drugega pododstavka člena 22(3) in tretjega pododstavka člena 29(3) Direktive,
   ob upoštevanju naslednjega:
   
               (1)
            
            
               Direktiva 2001/89/ES določa nadzorne ukrepe, ki jih je treba izvajati v primeru izbruha klasične prašičje kuge, ter nekatere preventivne ukrepe za izboljševanje ozaveščenosti in pripravljenosti pristojnih organov in kmetijske skupnosti na navedeno bolezen. Komisija v skladu s to direktivo odobri načrte ukrepov v primeru pojava bolezni za nadzor klasične prašičje kuge, ki jih pripravijo države članice.
            
         
               (2)
            
            
               Odločba Komisije 2004/431/ES z dne 29. aprila 2004 o odobritvi nekaterih načrtov ukrepov v primeru pojava bolezni za nadzor klasične prašičje kuge (2) je kasneje odobrila navedene načrte ukrepov v primeru pojava bolezni za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško, te države članice pa se nahajajo na seznamu v Prilogi k navedeni odločbi.
            
         
               (3)
            
            
               Bolgarija in Romunija bosta k Skupnosti pristopili 1. januarja 2007. Zato sta Bolgarija in Romunija svoje načrte ukrepov v primeru pojava bolezni za nadzor klasične prašičje kuge predložili Komisiji v odobritev.
            
         
               (4)
            
            
               Navedeni načrti ukrepov v primeru pojava bolezni, kakor sta jih Bolgarija in Romunija spremenili v skladu s predlogi, danimi med ocenjevanjem navedenih načrtov ukrepov, izpolnjujejo merila iz Direktive 2001/89/ES ter ob rednem posodabljanju in učinkovitem izvajanju omogočajo doseganje zaželenih ciljev navedene direktive, zato jih je treba odobriti.
            
         
               (5)
            
            
               Zaradi jasnosti zakonodaje Skupnosti bi bilo treba Odločbo 2004/431/ES razveljaviti in nadomestiti s to odločbo.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Načrti ukrepov v primeru pojava bolezni za nadzor klasične prašičje kuge, ki jih je Bolgarija predložila Komisiji 7. novembra 2006, se odobrijo.
   Člen 2
   Načrti ukrepov v primeru pojava bolezni za nadzor klasične prašičje kuge, ki jih je Romunija predložila Komisiji 9. novembra 2006, se odobrijo.
   Člen 3
   V prilogi je seznam držav članic, katerih načrti ukrepov v primeru pojava bolezni za nadzor klasične prašičje kuge so bili odobreni v skladu z Direktivo 2001/89/ES.
   Člen 4
   Odločba 2004/431/ES se razveljavi.
   Člen 5
   Ta odločba se uporablja pod pogojem in z dnem začetka veljavnosti Pogodbe o pristopu Bolgarije in Romunije.
   Člen 6
   Ta odločba je naslovljena na države članice.
   
      V Bruslju, 22. decembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Aktom iz leta 2004.
   
      (2)  UL L 154, 30.4.2004, str. 41.
   
      PRILOGA
      Seznam držav članic iz člena 3
      
                  Oznaka
               
               
                  Država
               
            
                  BG
               
               
                  Bolgarija
               
            
                  CY
               
               
                  Ciper
               
            
                  CZ
               
               
                  Češka
               
            
                  EE
               
               
                  Estonija
               
            
                  HU
               
               
                  Madžarska
               
            
                  LV
               
               
                  Latvija
               
            
                  LT
               
               
                  Litva
               
            
                  MT
               
               
                  Malta
               
            
                  PL
               
               
                  Poljska
               
            
                  RO
               
               
                  Romunija
               
            
                  SI
               
               
                  Slovenija
               
            
                  SK
               
               
                  Slovaška